Αριστέα Μαγκλάρα

Η Αριστέα Μαγκλάρα, γεννημένη στις 20 Μαΐου 1983 στην Αθήνα, είναι Ελληνίδα πρώην επαγγελματίας αθλήτρια της καλαθοσφαίρισης. Διαθέτοντας ύψος 165 εκατοστά, αγωνιζόταν ως πλέι μέικερ.Aristea Magklara, στατιστικά στον επίσημο ιστότοπο της FIBA. Αγωνίστηκε σε υψηλό επίπεδο για 25 χρόνια και ολοκλήρωσε την καριέρα της το 2024. Έκτοτε εργάζεται ως προπονήτρια σε ιδιωτικό γυμναστήριο, αλλά και καλλιτεχνικά με το τραγούδι.«Τέχνη και αθλητισμός ενώνουν τους ανθρώπους», άρθρο στον ιστότοπο AgapoToBasket.gr, 24 Δεκεμβρίου 2024. Ανακτήθηκε 23 Ιουλίου 2025.  

 Σταδιοδρομία 

 Πρώτα βήματα στο Σπόρτιγκ 
Η Μαγκλάρα ξεκίνησε να ασχολείται με τον αθλητισμό ακολουθώντας το παράδειγμα των μεγαλύτερων αδερφών της.«Αριστέα Μαγκλάρα: Πράσινος… καύσωνας!» , αφιέρωμα στον ιστότοπο CobraSports.gr, 15 Ιουλίου 2013. Σε μικρή ηλικία ασχολήθηκε με το στίβο και το ποδόσφαιρο, μέχρι που ξεκίνησε την ενασχόλησή της με την καλαθοσφαίριση στις ακαδημίες του Σπόρτιγκ. Αγωνίστηκε διαδοχικά στις ομάδες κορασίδων και νεανίδων του συλλόγου, ενώ είχε και ορισμένες συμμετοχές με τη γυναικεία. Από τα χρόνια αυτά ξεχώρισε την καλαθοσφαιρίστρια Πένι Τόλερ την οποία και έθεσε ως πρότυπο.

Η ομάδα των Πατησίων δήλωσε τη Μαγκλάρα ως αθλήτρια του συλλόγου για τη συμμετοχή της στο Κύπελλο Ρονκέττι του 1999, χωρίς ωστόσο να λάβει χρόνο συμμετοχής.Magklara, Aristea, στατιστικά της αθλήτριας στον επίσημο ιστότοπο της FIBA Europe (Ronchetti Cup 1999). Ωστόσο την περίοδο 1999-00 συμμετείχε σε 4 αγώνες της EuroLeague για 2,5 λεπτά συνολικά.Magklara, Aristea, στατιστικά της αθλήτριας στον επίσημο ιστότοπο της FIBA Europe (EuroLeague Women 2000). Επίσης την περίοδο 2000-01, σε 6 αγώνες της ίδιας διοργάνωσης για 10,3 λεπτά συνολικά, πάντα με το Σπόρτιγκ.Magklara, Aristea, στατιστικά της αθλήτριας στον επίσημο ιστότοπο της FIBA Europe (EuroLeague Women 2001). Στις 25 Μαρτίου 2001 συμμετείχε στον τελικό του Κυπέλλου Ελλάδος, όπου η ομάδα της ηττήθηκε με σκορ 61-55 από τον Δ.Α.Σ. Άνω Λιοσίων.«Η ιστορία των τελικών Κυπέλλου Γυναικών» , πληροφορίες στην επίσημη ιστοσελίδα της Εθνικής Ομοσπονδίας Καλαθοσφαίρισης.

 Έναρξη επαγγελματικής καριέρας 
Επόμενος σταθμός της αθλήτριας ήταν η ομάδα νεανίδων του Αστέρα Εξαρχείων, με τον οποίο αγωνίστηκε την περίοδο 2003-04 στην Α1 Εθνική (ως μέλος της γυναικείας ομάδας) σε 4 παιχνίδια. Επίσης συγκέντρωσε 2,5 λεπτά συμμετοχής, σε 2 αγώνες του FIBA Europe Cup της ίδιας χρονιάς.Magklara, Aristea, στατιστικά της αθλήτριας στον επίσημο ιστότοπο της FIBA Europe (FIBA Europe Cup Women 2004).

Το 2006 η Μαγκλάρα υπέγραψε το πρώτο της επαγγελματικό συμβόλαιο με τον Άρη Χολαργού όπου και παρέμεινε για 4 αγωνιστικές περιόδους, τρεις στην Α1 Εθνική και μία στην Α2 Εθνική. Την περίοδο 2008-09 αγωνίστηκε σε 8 αγώνες για το EuroCup, σημειώνοντας κατά μέσο όρο 8,5 πόντους, 3,5 ριμπάουντ και 1,4 ασίστ σε 30,8 λεπτά συμμετοχής.Magklara, Aristea, στατιστικά της αθλήτριας στον επίσημο ιστότοπο της FIBA Europe (EuroCup Women 2009).

Την αγωνιστική περίοδο 2010-11 η αθλήτρια φόρεσε τα ερυθρόλευκα για χάρη του Ολυμπιακού Βόλου, τερματίζοντας τη χρονιά στην κορυφή του στατιστικού πίνακα με τις αθλήτριες με τα περισσότερα κερδισμένα φάουλ.«Women's Championship 2010-11 Division A1 ~ Individual Statistics» , στατιστικά στον ιστότοπο Galanis Sports Data.

 Αρχηγός στον Παναθηναϊκό 
Τον Ιούλιο 2011 επέστρεψε στην Αθήνα για λογαριασμό του Παναθηναϊκού.«Στα πράσινα η Μαγκλάρα» , άρθρο στον ιστότοπο Leoforos.gr, 6 Ιουλίου 2011. Την πρώτη της περίοδο στο σύλλογο, 2011-12, ο τελευταίος τερμάτισε στη 2η θέση του Πρωταθλήματος,«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. ενώ παράλληλα συμμετείχε στο Final-4 του Κυπέλλου.

Η περίοδος 2012-13 υπήρξε και η σημαντικότερη στην καριέρα της αθλήτριας, εφόσον κατέκτησε με τον Παναθηναϊκό το Πρωτάθλημα Ελλάδας, σπάζοντας την πολυετή κυριαρχία του Αθηναϊκού.«Πρωταθλητής ο Παναθηναϊκός!» , άρθρο στον ιστότοπο SentraGoal.gr, 20 Απριλίου 2013. Και πάλι η ομάδα συμμετείχε στο Final-4 του Κυπέλλου, χωρίς να προκριθεί στον τελικό. Η Μαγκλάρα, η οποία διατηρούσε και το ρόλο της αρχηγού της ομάδας, θεωρήθηκε από τις κορυφαίες αθλήτριες σε απόδοση της χρονιάς. Το καλοκαίρι, παρά τη δελεαστική πρόταση που δέχθηκε από τον Ιπποκράτη Κω, αποφάσισε να ανανεώσει το συμβόλαιό της με το «τριφύλλι».«Ανανέωσαν Μαγκλάρα και Βλάνη στον Παναθηναϊκό, πήραν Λυκούδη οι Πράσινοι!» , άρθρο στον ιστότοπο WBasket.gr, 28 Ιουν 2013. Το 2014 μετά από τρία χρόνια παρουσίας στους πράσινους αποχώρησε.

 Ελληνικό,  Άγιος Δημήτριος και Τουρκία 
Το καλοκαίρι του 2014 συμφώνησε με του Α.Ε. Σουρμένων-Ελληνικού. Με την ομάδα είχε πολύ επιτυχημένη χρονιά καθώς κατέκτησε το Πρωτάθλημα και το Κύπελλο Ελλάδας, πραγματοποιώντας το νταμπλ. Το καλοκαίρι έφυγε από την ομάδα.

Τον Ιούλιο του 2015, συμφώνησε με την ομάδα του Κρόνου Αγίου Δημητρίου, για ένα χρόνο.

Τον Μάιο του 2016, συμφώνησε με την τούρκικη Χατάι. Τον Οκτώβριο κατέκτησε το Σούπερ Καπ Τουρκίας νικώντας την Φενέρμπαχτσε 60-55.

 Επιστροφή στην Ελλάδα 
Το 2017 επέστρεψε στην Ελλάδα υπογράφοντας συμβόλαιο με τον Φάρο Κερατσινίου.

Τη σεζόν 2018-19, αγωνίστηκε στον Πανιώνιο, ενώ τη σεζόν 2019-20 συμφώνησε με την Δάφνη Αγίου Δημητρίου της Α1 Εθνικής.

Τον Αύγουστο του 2020, συμφώνησε με την Νίκη Λευκάδας.

 Εθνική Ελλάδος 
Η Μαγκλάρα φόρεσε για πρώτη φορά το εθνόσημο τον Αύγουστο του 1998 σε αγώνα της Εθνικής Κορασίδων για την Προκριματική Φάση του Ευρωπαϊκού Πρωταθλήματος Κορασίδων του 1999.Αριστέα Μαγκλάρα , στατιστικά της αθλήτριας στην επίσημη ιστοσελίδα της Εθνικής Ομοσπονδίας Καλαθοσφαίρισης. Τη διετία 1998-99 συμμετείχε σε 7 αγώνες σημειώνοντας 41 πόντους, 5,86 κατά μ.ό.

 Στατιστικά διεθνών διοργανώσεων 
Τελευταία ενημέρωση: 23 Ιουλίου 2025

 Διοργανώσεις νέων με την Εθνική Ελλάδος 
Σύμφωνα με το αρχείο της FIBA, η Μαγκλάρα παρουσίασε τις ακόλουθες επιδόσεις σε διεθνείς νεανικές διοργανώσεις: 
 Έτος Διοργάνωση Αγώνες (GP) Πόντοι (PPG) Ριμπάουντ (RPG) Ασίστ (APG) Απόδοση (EFF) 1998  Ευρωπαϊκό Πρωτάθλημα Κορασίδων – Προκριματικός Γύρος  4  8.0  2.8  0.5  7.3 Μέσος Όρος –  –  8.0  2.8  0.5  7.3

 Διασυλλογικές διοργανώσεις 
Σύμφωνα με το αρχείο της FIBA, η Μαγκλάρα παρουσίασε τις ακόλουθες επιδόσεις σε διεθνείς διασυλλογικές διοργανώσεις: 
 Έτος Διοργάνωση Σύλλογος Αγώνες (GP) Πόντοι (PPG) Ριμπάουντ (RPG) Ασίστ (APG) Απόδοση (EFF) 2017  EuroLeague Γυναικών  Χατάι  8  0.8  0.3  0.3  0.4 2017  EuroCup Γυναικών  Χατάι  2  0.0  1.0  0.0  0.5 2009  EuroCup Γυναικών  Άρης Χολαργού  8  8.5  3.5  1.4  8.6 2004  FIBA Europe Cup Γυναικών  Αστέρας Εξαρχείων  2  1.0  0.5  0.0  1.0 2001  EuroLeague Γυναικών  Σπόρτιγκ  6  1.2  0.7  0.5  -2.7 2000  EuroLeague Γυναικών  Σπόρτιγκ  4  0.5  0.0  0.0  -0.3 Μέσος Όρος –  –  –   2.0  1.0  0.4  1.3

 Παραπομπές 

 Εξωτερικοί σύνδεσμοι 
 Αριστέα Μαγκλάρα, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
 Aristea Magklara, στατιστικά στον επίσημο ιστότοπο της FIBA. 
 Aristea Magklara, στατιστικά στον ιστότοπο EuroBasket.com. 
 Aristea Magklara, στατιστικά στον ιστότοπο ProBallers.com. 
 Aristea Magklara, στατιστικά στον ιστότοπο FlashScore.com. 


 Αριστέα Μαγκλάρα, επίσημος λογαριασμός στο TikTok.
 Αριστέα Μαγκλάρα, επίσημος λογαριασμός στο YouTube.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες Αστέρα Εξαρχείων
Κατηγορία:Καλαθοσφαιρίστριες Άρη Χολαργού
Κατηγορία:Καλαθοσφαιρίστριες Ολυμπιακού Βόλου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Σουρμένων-Ελληνικού
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες Χατάι
Κατηγορία:Καλαθοσφαιρίστριες Φάρου Κερατσινίου
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Δάφνης Αγίου Δημητρίου
Κατηγορία:Καλαθοσφαιρίστριες Νίκης Λευκάδας
Κατηγορία:Καλαθοσφαιρίστριες Ανορθώσεως Βόλου
Κατηγορία:Πόιντ γκαρντ